CELEX: 62014CN0390
Language: da
Date: 2014-08-18 00:00:00
Title: Sag C-390/14: Anmodning om præjudiciel afgørelse indgivet af Eparchiako Dikastirio Larnakas (Cypern) den 18. august 2014 — Astynomikos diefthyntis Larnakas mod Masoud Mehrabipari

20.10.2014   
            
            
               DA
            
            
               Den Europæiske Unions Tidende
            
            
               C 372/7
            
         Anmodning om præjudiciel afgørelse indgivet af Eparchiako Dikastirio Larnakas (Cypern) den 18. august 2014 — Astynomikos diefthyntis Larnakas mod Masoud Mehrabipari
   (Sag C-390/14)
   2014/C 372/10
   Processprog: græsk
   
      Den forelæggende ret
   
   Eparchiako Dikastirio Larnakas
   
      Parter i hovedsagen
   
   
      Kompetent myndighed: Astynomikos diefthyntis Larnakas
   
      Tiltalt: Masoud Mehrabipari
   
      Præjudicielle spørgsmål
   
   
               1)
            
            
               Kan artikel 15 og 16 i direktiv 2008/115/EF (1) under hensyntagen til princippet om loyalt samarbejde, princippet om effektiv virkning med henblik på at forfølge formålene med direktiverne, proportionalitetsprincippet, hensigtsmæssighedsprincippet og princippet om straffens rimelighed fortolkes således, at tiltale kan rejses på baggrund af en national lovgivning, som var gældende forud for gennemførelsen (artikel 19, [stk. 1, litra f) og i), af lov om udlændinge og indvandring — det såkaldte »kapitel 105«]), mod en tredjelandsstatsborger med ulovligt ophold, mod hvem der forgæves er blevet iværksat tvangsforanstaltninger med henblik på udsendelse, og som har været frihedsberøvet i mere end 18 måneder for ikke at være i besiddelse af et pas og ikke at have samarbejdet med myndighederne med henblik på udstedelse af pas gennem vedkommendes ambassade, idet vedkommende frygtede forfølgelse af myndighederne i Iran?
            
         
               2)
            
            
               Hvis det første spørgsmål besvares bekræftende, kan den nævnte tiltale da rejses umiddelbart efter udløbet af den maksimale periode for frihedsberøvelsen på 18 måneder med henblik på udvisning med den virkning, at en tredjelandsstatsborger med ulovligt ophold ikke løslades, og at frihedsberøvelsen af den pågældende, hvis retten finder det nødvendigt som følge af risikoen for, at den pågældende vil forsvinde, forlænges under straffesagen?
            
         
               3)
            
            
               Hvorledes skal begrebet »manglende samarbejde« fra den pågældende tredjelandsstatsborgers side i artikel 15, [stk. 6, litra a),] i direktiv 2008/115 forstås, og kan dette begreb i særdeleshed være sammenfaldende med det, som fremgår af de nationale lovbestemmelser (artikel 19, [stk. 1, litra f) og i), i lov om udlændinge og indvandring — det såkaldte »kapitel 105«]), som strafsanktionerer enhver nægtelse af »fremvisning af ethvert dokument, hvorom lederen har anmodet«, samt enhver form for »aktiv eller passiv modstand eller hindring for enhver leder i udøvelsen af sine funktioner« som følge af manglende fremvisning af passet, når der samtidig ikke foreligger oplysninger vedrørende foranstaltninger iværksat af myndighederne over for myndighederne i hjemlandet, så udsendelsen af tredjelandsstatsborgeren kan gennemføres effektivt?
            
         
      (1)  Europa-Parlamentets og Rådets direktiv 2008/115/EF af 16.12.2008 om fælles standarder og procedurer i medlemsstaterne for tilbagesendelse af tredjelandsstatsborgere med ulovligt ophold (EUT L 348, s. 98).